ברמן

בְּרֶמֶן (בגרמנית: ‏‏Ⓘ‏) היא אחת משלוש ערי-המדינה בגרמניה, יחד עם ברלין והמבורג, אך בניגוד להן, המדינה ברמן מורכבת מברמן, שהעניקה למדינה את שמה, ומהעיר ברמרהאפן (Bremerhaven), הנמצאת 53 ק"מ צפונית לה. השטח בין שתי הערים שייך למדינת סקסוניה התחתונה. ברמן היא העיר העשירית בגודלה בגרמניה, עם כ-550 אלף תושבים, המתפרסים על שטח גדול יחסית – 325 קמ"ר (העיר החמישית בגודל שטחה בגרמניה). נמלה של ברמן הוא השני בגודלו בגרמניה, אחרי זה של המבורג. כשמינית מתושבי ברמן אינם גרמנים; מתוכם כ-40% הם טורקים. בשנת 2004 הוכרזו בית עיריית ברמן ופסל רולנד שלידו כאתר מורשת עולמית. היסטוריה העיר הוזכרה בכתב לראשונה בשנת 782, כשחיל הצבא של קרל הגדול התקדם לאורך נהר הווזר במטרה לנצר את השבטים ששכנו במקום. חמש שנים לאחר מכן ייסד בה קארל את הבישופות הראשית של צפון אירופה, ובכך הפכה העיר לאחד מהמרכזים הראשיים של העולם הנוצרי. הבישופים ששלטו בברמן היו הכוח המניע מאחורי מעשה ההתנצרות של ארצות סקנדינביה. במאה ה-12 קרא היינריך הארי, דוכס סקסוניה, תיגר על עוצמתם הרבה של הארכיבישופים. היינריך הפך לשליט בפועל של ברמן, מה שהפחית מכוח הכמורה. ברמן הפכה לעיר מסחר מצליחה שכללה נמל גדול, שאוניותיו חלשו על כל החלק הדרומי של הים הצפוני. השליטה הזו הסתיימה כאשר ברית ערי הנזה, שהייתה בתחילה מצומצמת רק לים הבלטי, החלה להתפשט גם לים הצפוני. בשנים המוקדמות של המאה ה-14 התקיפו אוניות מטעם ברמן את אוניות ערי ברית הנזה. כדי להימנע ממלחמה הוסכם על צירוף ברמן לברית הערים. ברמן נשארה חברה לא נלהבת בברית הנזה. אף על פי שברמן דרשה סיוע ועזרה במלחמותיה עם שבטים שונים על פריזיה, היא לא השתתפה במרבית מהמבצעים שנערכו על ידי ברית הנזה בים הבלטי. המאבק הוחרף עוד יותר ב-1425, כשתושבי ברמן שרפו מסמכים הנזאטיים בכיכר העיר. ב-1427 כבר לא הייתה ברמן חברה בברית הנזה; אובדן הכוח הפתאומי הוביל לתביעות טריטוריאליות מצד מדינות שכנות לברמן; המדינה נאלצה למסור שטחים ניכרים. ב-6 במרץ 1901 ניסו מתנקשים לרצוח את וילהלם השני בברמן. ראש עיריית ברמן, משמש גם כראש ממשלת המדינה ("נשיא הסנאט" הוא תוארו הרשמי). התפתחות האוכלוסייה בברמן 1810: 35,800 תושבים 1830: 43,700 תושבים 1850: 55,100 תושבים 1880: 111,900 תושבים 1900: 161,200 תושבים 1925: 295,000 תושבים 2005: 550,000 תושבים 2016: 557,464 תושבים 31 בדצמבר 2018: 569,352 תושבים אתרים בעיר ברמן בית עיריית ברמן המפואר (נבנה ב-1410); בחזית הבניין נמצא פסלו של רולנד, סמלה של העיר ברמן. בית העירייה והפסל הוכרזו כאתר מורשת עולמית בשנת 2004. כנסיית גְבִרתנו (גר') שנבנתה במאה ה-11. כנסיית פטרוס הקדוש (נבנתה במאה ה-13). בכנסייה יש תגליפים (ציורים של גילוף בקיר) של משה רבנו, דוד המלך, פטרוס ופאולוס (שליחי ישו), ותוספת מאוחרת – תגליף של הקיסר קרל הגדול. כנסיית מרטין הקדוש על גדת נהר הווזר. רחוב בטכרשטראסה שהוכרז כאתר מורשת לשימור. שיטינג (גר') – בית גילדת הסוחרים. שנור (גר') – רובע מימי הביניים, בעל רחובות צרים ופאבים נוסטלגיים. שלאכטה (גר') – הנמל הישן (מימי הביניים) של ברמן; היום זהו אזור הטיילת, והנמל המודרני נמצא כמה קילומטרים במורד הנהר. חינוך ותרבות בברמן שתי אוניברסיטאות ושלוש מכללות, בהן לומדים כ-31,000 סטודנטים. אחת האוניברסיטאות היא האוניברסיטה הבין-לאומית של ברמן, אשר נוסדה ב-1999; זו ייחודית בגרמניה בכך שהיא נמצאת בידיים פרטיות, ולפיכך דורשת מהלומדים בה תשלום שכר לימוד; כמעט בכל האוניברסיטאות האחרות בגרמניה הלימודים בחינם. הלימודים באוניברסיטה זו מתנהלים באנגלית. בברמן שבעה מוזיאונים. בתקופת חג מולד מקובל לאכול מנת ברמר קלאבן. בתקופת הקיץ מתקיימות באופן קבוע הפלגות תיירותיות על נהר הווזר, על נהר ההוּנטֶה עד אולדנבורג, על נהר האלֶר עד ורדן, וכן על נהרות הלֶזום וההמה עד וורפסוודה, נוסף על סיורי נמל בנמלי ברמן. ספורט מועדון הכדורגל ורדר ברמן (Werder Bremen) מייצג את העיר ברמן, ונכון לעונת 2025/2026 משתתף בבונדסליגה. ערים תאומות ישראל חיפה, ישראל גלריה קישורים חיצוניים אתר האינטרנט הרשמי של ברמן משה גלעד, נסיעות || לעשות עסקים בברמן, באתר הארץ, 14 בדצמבר 2013 אוניברסיטת ברמן האוניברסיטה בין-לאומית של ברמן, Jacobs University Bremen מראה מקיף של ברמן מחקר גיניאולוגי בברמן הגירה דרך נמל ברמן החברה הגיניאולוגית של ברמן ברמן, באתר אנציקלופדיה בריטניקה (באנגלית) ברמן (גרמניה), דף שער בספרייה הלאומית ברמן, ברשת החברתית פייסבוק ברמן, ברשת החברתית אינסטגרם ברמן, ברשת החברתית טיקטוק ברמן, באתר פינטרסט